skside_sh_wmf

|  |  |
| --- | --- |
| Møtereferat | **Oppvekst og levekår**  Lassa skole  Postadr.: Rektor Berntsensgate 9, 4022 Stavanger  Besøksadr.: Rektor Berntsensgate 9  E-post: lassa.skole@stavanger.kommune.no  www.stavanger.kommune.no  Org.nr.: NO 964 965 226 |

|  |  |  |
| --- | --- | --- |
| Gruppe: Driftsstyre |  | |
| Møtested: Lassa skole |  | |
| Møtedato/ -tid: 18.11.2016 18.00 – 20.00 |  | |
| Møteleder Øyvind Gundersen |  |  | |
| Deltakere: Øyvind Gundersen (Driftstyreleder)  Nadine Littman, (SFO leder – komm.representant)  Ingvar Lunde (ledelsen)  Elevrådsrepresentanter  Kristin Haugen Olsen (rektor) |  | |
|  |  | |
| Referent: Kristin Haugen Olsen  Forfall: Marit Vikse (politisk representant)  Hildegunn Huse (ansattes repr.)  Nina Thowsen, (foreldrerepr) |  | |

|  |  |  |  |
| --- | --- | --- | --- |
|  |  |  | |
|  |  | 26.02.2015 |
| **Sak nr.:** |  | | | | | **Ansvar** |
| 16/15 | Godkjenning av innkalling og møtebok fra 25.02.2015  **Innkalling og møtebok godkjent.** | | | | |  |
| Orient. | **Nytt fra Elevråd:**   * Elevrådet kommet i gang – bli kjent. * Lært om demokrati og hvordan elevrådsarbeidet fungerer. * Vi har **SOLIDARITET** som satsningsområde i år. Vi vil jobbe med det på to måter. * **SOLIDARITET GLOBALT.** Vi fortsetter å vise solidaritet med barn i andre land gjennom HEI VERDEN.   Vi har bestemt at vi skal støtte barn i Bangladesh i år. Vi vil også i år ha omvendt julekalender.   * **SOLIDARITET LOKALT.** Vi jobber med å vise solidaritet med hverandre her på Lassa og har valgt   at vi skal jobbe for at friminuttene skal bli best mulig for alle på skolen vår.  Vi jobber på elevrådsmøtene i grupper og diskuterer og kommer med forslag til hva vi kan gjøre slik at det blir best for alle. Dette er også gjort i alle klassene. Skolemiljøutvalget (SMU) har startet med ansvaret for  elevvakter (6.og7.trinn) i storefri mandager og fredager. Da har vi spillegrupper i naturfagrommet, aktiviteter i  skolegården og aktiviteter på «kunsten» Dette fungerer veldig bra! Etter neste elevrådsmøte skal det  presenteres en aktivitetsplan for friminuttene for resten av skoleåret. Planen skal gjøres ferdig sammen med  Anne og Wenche.  **Nytt fra FAU:**   * Ny FAU leder Petter Enoksen * Fredrik Soma er politisk representant. * SFO representant er Margrethe Fjermestad og Eileen Brundtland. * Arrangement gruppen rapporterer at interessen for bruktmarked er avtagende og det arrangeres ikke i   år.   * Det skal arrangeres karneval, slik som tidligere, i februar 2016 * Det skal arrangeres Foreldrerådsmøte på skolen den 25.11.205 kl.19.00. Tema: **Trafikksikkerhet**   **og sykling.** FAU håper på stort fremmøte. FAU vil komme med oppfordring til foreldrene om en  felles praksis. FAU kommer med uttalelse til rektor.   * Ellers jobbes det i gruppen i forhold til neste års budsjett. Det er bestemt at en ikke gjør et spesifikt fremstøt ifht. dette.   **Nytt fra rektor**   * **Informasjon om asylsituasjonen – Alstor – Forus –**   Stavanger kommune er bedt av UDI om å innkvartere 250 asylsøkere midlertidig på Hotel Alstor og 1000 i  Forusbeen 35 (Forus Akuttinnkvartering).  180 av asylsøkerne som skal til Alstor ankom Sola med fly mandag 16. november. De 500 første av de 1000 som  skal til Forus Akuttinnkvartering kommer denne uka eller neste uke. Midlertidig innkvartering kan være alt fra noen dager til et par måneder. Staten ved UDI oppretter og drifter akuttinnkvarteringene ved hjelp av innleide  operatører. Som vertskommune skal Stavanger yte følgende tjenester: Akutt helsehjelp, helseoppfølging av  gravide og barneverntjenester. UDI har bestemt at det hovedsakelig er enslige voksne som skal plasseres på  akuttinnkvarteringene, og blant dem er det flest unge menn.  UDI skal også opprette et desentralisert asylmottak i Stavanger 1. desember med plass for 200 mennesker.  Dette skal driftes av Hero. Stavanger kommune bosetter 120 flyktninger i 2015 og skal bosette 370 flyktninger  i 2016. Det er tre ganger så mange som kommunen har bosatt årlig til nå. For disse gruppene skal kommunen  yte flere tjenester enn de ovennevnte.  Alt dette gjør at Oppvekst og levekår står overfor store utfordringer i månedene som kommer**.**  Følg gjerne med på Stavanger kommunes informasjonsside om flyktningsituasjonen på [www.stavanger.kommune.no/flyktninger](http://www.stavanger.kommune.no/flyktninger) i mellomtiden.  Den store tilstrømmingen av asylsøkere er en ny situasjon for oss alle. Administrasjonen jobber godt i flere grupper  for at Stavanger kommune skal håndtere dette best mulig.  Vi vet ikke om dette vil komme elever til Lassa skole.   * **Beredskap ved eventuelle skarpe situasjoner.**   Dette har vært tema på Lederforum for rektorer hvor vi etterlyser et felles initiativ fra kriseberedskapsstaben, slik at ikke dette ansvaret skal ligge ute på den enkelte virksomhetsleder.  Det bør utarbeides ROS analyser og kriseberedskapstaben i Stavanger kommune bør i større grad bli involvert,  ikke minst med tanke på pressekontakt. Kriseberedskapsstaben og pressekontakt bør være til stede på skolene. Dette bør implementeres i kommunens og skolenes planer.  Det er også ønskelig at det legges ut et felles anbud på varsling/låsing på skolene.  Lassa skole har pr.dd. ingen mulighet til kommunikasjon med klasserommene i tilfelle en akutt situasjon.  Vi har heller ingen mulighet til å kunne låse dørene til skolen sentralt. De må låses manuelt.  Dette er ikke godt nok i tilfelle en akutt situasjon.  Saken føres videre sentralt i kommunen.   * **Terroren i Paris**.   Hvordan håndterte vi det på Lassa skole:  Alle lærerne ble oppfordret til å legge til rette for at elevene kunne komme med spørsmål rundt hendelsen i Paris.  Vi støttet oss til Dyregrov og Raundalen sine råd om hvordan en snakker med barn om denne type hendelser.  Referent velger å legge ved informasjonen lærerne fikk ifht dette.   * + [Hvordan skal vi forholde oss til elevene og snakke med dem om terroren i Paris?](https://stavanger.itslearning.com/Bulletin/View_Text.aspx?BulletinId=42668)   Til dere alle,  Vi er alle preget av terroren som skjedde i Paris på fredag. Både barn og voksne har fått med seg de grufulle handlingene som fant sted. Det er uvirkelig, skremmende og utrolig trist. Vi er alle rammet og preget av dette.   Elevene på Lassa kommer til skolen med ulik informasjon og kunnskap om det som har skjedd.  Vi har også elever på skolen hvor en av foreldrene er franske og som kanskje er ekstra preget.  Vi skal samles til åpning av litteraturuke i morgen tidlig. Hele skolen vil være samlet.  Jeg vil ikke at vi nevner temaet der, men vil at det legges opp til samtaler i klasserommene.   * + Det er vanskelig å gi en standardoppskrift på hvordan vi skal forholde oss til dette i morgen, men   + her kommer noen generelle råd jeg ønsker alle skal følge. Vi skal gi rom for den gode samtalen.     - Tilpass samtalen barnas alder og deres "forstand" - hva har de muligheten til å forstå.     - Gi barna informasjon og gode forklaringer. (se artikkel for mer fakta)     - Gi de forsikringer om trygghet     - Ikke dvel for lenge ved temaet - men sørg for at du har lagt til rette for samtalen. Men, den vanlige hverdagen skal prege skoledagen.     - Vær ekstra oppmerksom på reaksjoner blant elevene.     Jeg henviser til HMS permen vår her på itsl.og beredskapsplanen som du også finner under mappen HMS.  Siste del handler generelt om krisepedagogikk. Denne er bygget på Dyregrov og Raundalen sin bok om Krisepedagogikk.  Det kan gi noen enkel og generelle råd om hva som kan være lurt å legge vekt på.  Ellers henviser jeg til artikkelen under av Atle Dyregrov og Magne Raundalen. Denne er spesielt  rettet ifht. terrorhandlingene i Paris.  Kristin    **Hva skal vi si til barn om den nye terroren i Paris?**  **Bakgrunn og innspill for foreldre og lærere som skal snakke med barna**  Av psykologene Atle Dyregrov og Magne Raundalen, Senter for Krisepsykologi    **INNLEDNING TIL FORELDRE OG LÆRERE**  Nok en gang har terror rammet Paris. Terrorister slo til mange steder på en gang og drepte og såret mange.  Paris er nær, det er i Europa og det er et sted mange barn og voksne har besøkt enten det er Disneyland eller Eiffeltårnet.  Dette skaper frykt og redsel og krever at voksne kan møte barns tanker og spørsmål i dagene som kommer.  Vi har skrevet en liten rettledning for foreldre og andre voksne, f.eks. lærere, som kan være til hjelp i den aktuelle situasjonen. Den er delvis bygget over tidligere veiledninger vi har utarbeidet.  Vi vet at det er viktig at barna får trøst og forståelse av voksne som kjenner dem. Vi skriver med  tanke på barn på ulike alderstrinn, og tenker at nettopp du som er foreldre eller et barns lærer er ekspert  på de barna du skal snakke med, og derfor velger ut det som passer, og det de kan forstå.  Større barn trenger også voksnes veiledning.    **Hvordan reagerer barna?**  Når nyhetene fyller TV og dataskjermer, aviser og radio, med sterke bilder av mennesker på flukt fra  fare eller i som markerer sin sorg, betyr det at alle barn i Norge vil få høre om, og i ulik grad være  opptatt av det som har skjedd. Både måten drapene skjedde på, og det ufattelige, store antall drepte vil  medvirke til det. Erfaring sier at vi må tenke at barn fra pluss – minus fem år blir berørt av nyhetene.  De minste førskolebarna er i noen grad beskyttet av sin manglende forståelse, men de er vare for foreldres reaksjoner og kan overta den uro som de merker i sine nære omgivelser. I sen førskolealder og  tidlig skolealder får de mer med seg, men har ikke kapasitet til å forstå de brokker  av informasjon de fanger opp. Her må voksne sikre at tomrommet mellom disse brokkene ikke fylles  av fantasier og frykt. Manglende informasjon kan lett lede til engstelse om vi ikke forklarer og trøster dem.  Jo eldre barna er, desto mer får de med seg. Med det fokus som den siste tiden har vært på flyktninger og  krigen i Syria er det lett å forestille seg at alt dette adderer opp til økt frykt, og et stort behov for å begripe.  I barns bevissthet kan samtidige hendelser assosieres med hverandre på en annen måte enn hos voksne.  Foreldre diskuterer med hverandre og med andre voksne, ofte med ulike meninger, og ofte over hodene  på barn. Vi vil minne om at barna har vanskelig for å skille mellom det at vi voksne blir forskrekket og  det at vi blir redde. De kan tro at det første er et sikkert tegn på det siste. Det vil si at vi alle er i fare.  Og vi kan ikke bare si at slikt skjer langt borte, for terroren har rammet oss her hjemme og mange av  de litt større barna vet dette. Det gjør det enda viktigere at vi voksne hjelper barn med å forstå,  med begreper og informasjon som hjelper i denne forståelsen, og med den nødvendige nærhet som gir dem trygghet i hverdagen.  Bildene og reportasjene fra Paris er uvanlig sterke, som berettelsene fra de overlevende. Det vil bli  mange av disse i dagene fremover og barna vil se bekymrede og triste voksne på tv i dagene som kommer.  De vet hvem Erna Solberg er og det gjør inntrykk å se en statsminister gråte. Hvordan vil barn  reagere på dette? Spennvidden i reaksjoner vil være stor, fra ingen til sterke reaksjoner.  Fra tidligere hendelser vet vi at følgende reaksjoner kan vise seg:   * + - Frykt, redsel og bekymring     - Økt behov for å være nær sine kjære     - Ønske om å ha lyset på og døren åpen når de legger seg     - Øket behov for fysisk kontakt, reagerer på atskillelse     - Vansker med søvn – problemer med å få sove, mareritt og/eller oppvåkning     - Aktive tanker om hendelsen     - Mange spørsmål eller tanker om hva de tenker og tror     - Følger med på nyhetene     - Mindre barn kan ta inn elementer av situasjonen inn i sin lek     - I noen tilfeller, f.eks. hos de som har opplevd farlige situasjoner selv, kan de bli mer barnslige og begynne å tisse på seg, snakke mer «babyspråk», m.m.     - Tristhet, irritabilitet   Det er viktig å fremheve at mange barn, selv om de blir både forskrekket og opprørt, ikke opplever  at dette griper inni deres hverdag. Er barnet akkurat som før så er det viktig at vi ikke presser barn til å  forholde seg til dette. Voksne skal berøre det som har skjedd, ikke stadig mase for å vite om de tenker på dette. Men vi skal ha "antennene" oppe fordi det er barn som velger å virke helt ubekymret fordi de ikke vil plage foreldrene. Det mangler ikke på rapporter om redde barn som ikke snakker med mamma og pappa. På vårt spørsmål om hvorfor de ikke gjør det, har de et standardsvar som vi tror er sant: "Fordi de ikke vet hva de  skal si." Vi vil at voksne er spesielt oppmerksom på de som har kommet fra krigsområder eller som  har vært berørt av terroren i Norge i 2011, fordi det som har skjedd i Paris lett igangsetter følelser  og tanker knyttet til slike erfaringer. Vi kan si at den nye terroren er en traumatisk påminner eller trigger  for de gamle minnene  **Råd om håndtering**  I det følgende vil vi gi noen råd om hva foreldre og andre voksne (lærere) kan bygge samtale og håndtering rundt.  Det første vi vil si er at samtalen med barn må være tilpasset deres alder og forstand. Ofte undervurderer  vi hva barn kan forstå, fordi de stiller oss spørsmål som avspeiler hvor lite de vet. Det er viktig å forstå  at uten fakta og kunnskap blir forståelsen liten. Overlatt til seg selv eller samtaler med jevnaldrende kan misforståelser, rykter, frykt og fantasier ofte råde grunnen alene.    **1. Gi barna presis informasjon og gode forklaringer**  Det er voksnes oppgave med enkle ord å forklare hvor dette har skjedd; hvor mange som er  rammet og hva politiet i Frankrike gjør. Det er også viktig å si at også norsk politi nå er mer på vakt.  Enda er det ikke fullgod oversikt over hvem som gjorde det og hvorfor. Det kan hende at det vi skriver  under må endres eller tilpasses når mer informasjon foreligger.  Når det gjelder forklaringer av så dramatiske nyheter til barn, og da spesielt terrorhandlinger, har vi alltid to perspektiver i tankene. Det første og det viktigste er det vi kaller det terapeutiske. Det vil si  at det vi forklarer skal dempe unødig uro og angst for at det skal skje der barna er. Som regel er det ikke  nok å si at vi voksne ikke er redde, selv om det er viktig å understreke. En del av det terapeutiske er å ta  i mot at barnet trenger mer nærhet, får noe mer oppmerksomhet ved leggetid og så videre.  Det terapeutiske perspektivet er selvsagt viktigst for de minste som forstår minst.  Samtidig er førskolebarna, som nevnt, ofte beskyttet av sin egen uvitenhet, og vi skal være nennsomme  slik at vi ikke rokker ved en trygghet de allerede hadde. Generelt opplever ikke små barn at ting  blir farligere fordi man snakker om dem.  Det andre perspektivet har vi kalt «det pedagogiske.» Da tenker vi på at nyheter som alle er opptatt av,  selv om det er forferdelige nyheter, gir anledning for viktig læring. Over lang tid har det vært mange  nyheter som dreier seg om krig og med det som nå har skjedd, treffer nyhetene flere av våre barn enn tidligere. Med mange nyankomne i Norge som har flyktet fra land hvor det skjer mye terrorhandlinger, har  det helt sikkert vært snakket mye om krig både i mange hjem og skoler. Det kan bygges videre på etter  Paris-terroren. Det er ikke enkelt å forklare hvordan noen kan gjøre dette, men nødvendig å ta samtale  om dette med skolebarn. Dette er vanskelig å forstå for voksne også.  Når det gjelder å gi barna pedagogiske knagger, som også fungerer dempende på angst og uro på  grunn av voldsomme mediaoppslag, er det viktig å forklare at slike terrorhandlinger skjer svært sjelden.  Det gjør ikke det som har skjedd mindre forferdelig, men det gjør at barna kan dele vår voksne trygghet  for at det ikke er stor fare for at dette skal skje der de bor. God informasjon virker dempende på barns uro.    **2. Gi dem forsikringer om trygghet**  Barna blir redde for at det skal skje igjen og at det skal skje med dem de er glade i. Det er  påtrengende for dem å få svar på om en ny terror kan ramme deres kjære direkte. I utgangspunktet  er det viktig å si at det vil ikke skje der de bor. Nå vil politiet i Frankrike, sammen med politiet i  andre land, arbeide svært hardt med å finne de som er ansvarlig for dette. Vi vet også at flere av de som  gjorde dette er døde, fordi de var selvmordsbombere (mer om det senere). Mange mennesker i mange land  vil arbeide svært hardt med å hindre at noe slikt kan skje igjen. Barn er smarte og kan raskt parere  «Det vil ikke skje igjen», med å si at «Det kan du ikke vite». Da skal vi komme dem i møte og si at det  er riktig, men det er ingen grunn til å tro at det vil skje der de bor og nå vil alt bli gjort for å hindre at  det skal kunne skje igjen. Vi skal fastholde det trygge ovenfor barna. Mamma og pappa er trygge og  det samme er de selv. Vi anbefaler at voksne gir korte oppsummeringer av fakta etterhvert som de  blir frigitt og at de deretter bestreber seg på en åpen samtale med barna. Det vil si at hører hvilke  tanker barna har, og lar det være styrende for den videre samtalen med barna. Her som ellers er det  viktig å lytte, ta tur, noen ganger gå foran i samtalen og noen ganger å følge etter. Det viktige er å  berøre de tanker barna gjør seg om en virkelighet som ikke kan stenges ute i det moderne mediesamfunnet. Foreldre må ikke skjerme seg vekk fra barnet.    **3. Følg med i hva de tar inn gjennom media – og skjerm dem fra sterke bilder**  Det er naturlig at en slik hendelse får stor plass i nyhetsmedia. Det er viktig at foreldre er reflektert  over hva barn får se, når de ser, hvor ofte de ser og hvem som er tilstede når de ser. Med de sterke  bildene som ruller over skjermen er det all grunn til at foreldre husker hvor av-knappen er slik at  barn ikke unødig eksponeres for dramatiske bilder.  Vi har i senere år lært at slike bilder kan skape problemer for sårbare barn. Foreldre kan  begrense barns kontinuerlige «terroreksponering» ved å velge sene nyhetssendinger. De kan  legge vekt på å se nyheter sammen med barna om barna er opptatt av hva som skjer, og de kan  også aktivt gjøre andre ting med barna når de merker at barna blir mer urolige over situasjonen.  Foreldre kan lage en felles strategi for hvordan de ønsker å håndtere dette, slik at det ikke styres ut  fra øyeblikkets vurderinger. Spør også barna om hva de har sett eller lest når dere ikke var til stede,  slik at dette eventuelt kan berøres. Ganske sikkert kommer SUPERNYTT, som samarbeider direkte  med Dagsrevyen, til å velge ut bilder og vinkling på sine forklaringer til barna. Vi kan anbefale dem –  i alle fall til skolebarn.    **4. Hvordan hjelpe dem til å forstå bedre?**  Det er litt et minefelt å bevege seg inn i forklaringer av det som har skjedd, fordi det er så mange  sterke meninger på dette området. Vi tenker at forklaringer ikke må bli emosjonelle fordi det lett  bremser bruk av rasjonelle tanker og det skaper rigide forestillinger mer enn fleksible tanker.  Det er ikke èn måte å forklare bakgrunnen for at noen mennesker (unge ser det ut til) vil gjøre  slike forferdelige handlinger hvor uskyldige rammes. Her følger beskrivelser som foreldre kan hente  fra når de skal forklare barn:  ***Det som skjedde i Paris nå*** *Det som skjedde i Paris nå, fredag 13.11. var på tre vesentlige punkter forskjellig fra de forrige*  *terror-drapene i Paris. Mens det i januar var en utvalgt gruppe som ble brutalt myrdet fordi de*  *hadde skjendet Muhammed med sine vitsetegninger og tekster, var målet for terrordrapene denne*  *gangen folk flest. Antallet drepte kommer antagelig til å overstige 130 fordi 80 blant de sårede fortsatt*  *svever i livsfare. Det andre som var forskjellig, var at de angrep på 7 forskjellige steder nesten samtidig.*  *Det betyr at de har drevet mye planlegging. Det tredje var at de brukte selvmordsbombere som hadde sprengstoffbelte rundt magen. Det vil si at de var helt uten frykt fordi de selv hadde valgt å dø i kampene.*  ***Hvorfor gjorde de det i Paris denne gangen også?*** *De gjorde det som en krigshandling mot Frankrike fordi landet siden september har hjulpet Syria med*  *å bombe fra fly for å bekjempe ISIS. Det er en gruppe terrorister som har tatt nytt land i Midt-Østen, og*  *de vil hjelpe Syria å bli kvitt sin leder. De kaller seg ISIS-krigere og vil gjøre de muslimske*  *landene til en islamsk stat, kalt kalifatet. De er ekstremt voldelige og driver terror som er verre enn*  *de verste. Terror betyr å skremme, og nå skal de skremme Frankrike ved å drepe helt uskyldige franske*  *folk som er på konsert, på restaurant og fotballkamp en helt alminnelig fredagskveld i Paris. Og hele*  *landet blir selvsagt slått av skrekk og sorg. Men de sier likevel at de ikke skal la seg skremme, for da*  *vinner terroristene. Vi vet ikke helt sikkert at det er ISIS-krigere som har gjort dette, men*  *presidenten i Frankrike og hans folk sier på Tv at de er sikre på det.*  ***Hvordan kan vi forstå det som skjedde?*** *Det er først og fremst to ting som er vanskelig å forstå, både for barn og voksne, og det er at noen vil*  *gå ut og drepe så mange uskyldige, ja rett og slett det vi kaller massedrap. Det andre at det er veldig*  *unge menn som gjør dette, noen faktisk bare 15-16 år gamle, det sa i alle fall  ekspertene på terror på TV. Ekspertene sier samtidig at disse unge har fått mange feiltanker om religionen sin fra ledere som*  *har fått dem til å tro at de kommer til den øverste himmel dersom de dør når de driver hellig krig for*  *sin religion. Det blir sagt at det er viktig at de kommer vekk fra disse lederne og feil-tankene som*  *de først møter som ensomme på nettet. At de kommer tilbake til greie ungdomsmiljø og lever et vanlig liv blant venner der ute.*  ***Hva er terrorisme?*** *Når noen dreper uskyldige som ikke har våpen, kaller vi det for terrorisme. Mange er enige at vi skal ikke*  *skal kalle noen terrorist om de er i en krig hvor grupper med våpen står mot hverandre, men bruke*  *ordet terror for handlinger der noen forsøker å drepe noen bare for å skremme. Disse terroristene kunne*  *vi også kalt «skremmere». De vil at vi skal bli skremt. De legger ofte skylden på noen land eller grupper*  *for at det ikke har gått så bra i deres eget land. Så planlegger de å sprenge en bombe eller skyte ned*  *mennesker, for å skape frykt hos alle som lever i landet eller i området der terroren skjer.*  *De sprenger bomber der det er mange mennesker, slik at alle skal bli redde. Derfor passer politiet og*  *andre ekstra på flyplasser, på tog, på busstasjoner og steder hvor det er mange mennesker samlet.*  *Politiet vil skremme skremmerne. Det finnes grupper som utfører terrorhandlinger i mange land rundt*  *omkring i verden som tilhører forskjellige religioner og forskjellige kulturer. I media hører vi mest om de terrorgruppene som befinner seg nærmest oss og som påvirker oss mest. I Norge hører vi mest om terrorhandlinger knyttet til land som er muslimske. De fleste menneskene i disse landene tror på Islam,*  *som er en religion hvor de kaller Gud for Allah. Det betyr ikke at de som tror på Islam er terrorister.*  *De fleste som bor i disse landene er som oss, de vil ikke ha krig eller terror, de er*  *vanlige folk som vil leve i fred. Men det finnes noen grupper som tror på Islam som har våpen og bomber.*  *De kommer også med terrortrusler og de er kriminelle fordi de dreper eller truer med å drepe uskyldige*  *folk.I mange av de landene med terrorgrupper som kaller seg islamister, har det gått veldig dårlig.*  *Mange lever i fattigdom, og mange av landene har hatt krig og uro. Vi tror at mye av uroen kommer*  *på grunn av dårlige ledere i landet som har sørget for seg og sine, mens resten av folket lever i nød*  *og fattigdom og har ikke arbeid. Terroristene sier at det er vår skyld. Noen land som har hatt terrorgrupper*  *er land som Libya, Syria, Irak og Algerie. Det har vært mye uro i det vi kaller Midtøsten, og det er*  *krig i Syria. Den gruppen som er kjent for å gjøre forferdelige ting mot uskyldige heter IS.*  *De har tatt på seg skylden som betyr at de sier de har utført terroren i Paris, og det er sikkert riktig, eller*  *det er noen som liker IS – da sier vi at de sympatiserer med IS. Mange av de som er eksperter på*  *forholdene i Frankrike sier at mange unge som bori Frankrike, spesielt innvandrere eller de som har*  *foreldre som er innvandrere, ikke får jobb og gradvis har blitt*  *mer og mer sint og skuffet over livet de lever. Da er det lettere at de blir sinte og vil hevne seg på noen.*  *Om de så kommer i kontakt med de som mener at Frankrike er en fiende som er med og bomber i*  *Syria og andre steder med sine militærfly, så blir det farlig. Da tenker de at det er en krig og at de*  *kan krige også i Frankrike.*  ***Hva gjøres for at det ikke skal komme terror i Norge?*** *I Norge må vi stole på at politiet, som lytter på mobiltelefoner og følger med på nettet, kan stoppe*  *terrorister før de gjør noe. Det som har skjedd i Paris gjør at de vil passe ekstra på for å hindre at*  *noe skal skje. Da passer de på flyplasser, tog, busser, og viktige bygninger som der regjeringen holder til.*  *Der mange mennesker samles, f.eks. til et møte i sentrum av en by, vil de også passe bedre på. Likevel kan vi aldri si at terror ikke kan skje hos oss. Vi må leve som normalt i Norge, gå på skolen, spille fotball, fordi,*  *om vi lar oss skremme så ‘vinner’ terroristene litt, fordi skremmingen deres gjør at noen blir så*  *redde at de ikke kan gjøre som de pleier. Det er det terroristene alltid ønsker, at alle skal bli redde.*  *Ingen skal føle seg trygge. Men på de aller, aller fleste stedene i Norge er det jo trygt, for*  *terroristene er veldig få, og de kan jo ikke være mange steder samtidig.*    **5. Andre råd om håndtering**  Økt utrygghet krever nærværende foreldre. Aksepter at ditt barn kan ha behov for flere forsikringer  fra deg om at du vil være der for det i en usikker periode. De vil trenge et trygt fang å krype opp på,  kan komme tuslende nattestid fordi de har våknet, eller vil ha lyset på og døren åpen når de legger  seg. Ha en tillatende holdning til dette. Vær imøtekommende og forstå at de søker en trygghet som  du kan gi dem ved å godta dette i en periode. Nærvær i barns aktiviteter og det å gjøre  ting sammen med barna er både kontakt- og trygghetsskapende. I skolen kan noen barn  kreve mer kontakt med lærerne enn andre, spesielt de som tidligere har opplevd noe skremmende.  For barn i skolealder så hør med dem hva som er sagt eller tatt opp blant venner, slik at du kan  berøre urotanker de måtte ha i etterkant av dette. La de selv bestemme tempo i en eventuell  samtale, men ikke avfei dem med å si at «dette er du for liten til å forstå» eller «ikke tenk på det».  Om du er usikker på hva du skal si, så si at du skal tenke på det litt og så svare dem eller forklare  dem senere. Følg opp det du lover. Om ditt barn stiller svært avanserte spørsmål så kan du  konferere med en du kjenner som du vet har mye kunnskap om barn.    **Avslutning**  Mange barn blir oppskaket av det som har skjedd. Når de hører at det snakkes om at dette er en  krig, så øker uroen. Lærere ved landets skoler vil med erfaring fra tidligere gi rom for samtale med barn.  De kan være lydhøre og møte barns frykt og fantasier. Forskning etter 22. juli har vist at det var helt  nødvendig at lærere aktivt snakket med elever. Der dette ikke skjedde hadde barn og unge  feiloppfatninger av hva som skjedde – bla. var det en del barn som ikke visste at gjerningsmannen  var tatt. Vi vil anbefale at voksne, enten det er foreldre, besteforeldre eller lærere aktivt observerer  og tar «tempen» på barna og hvor opptatt de er av det som har skjedd. Det er bedre å ta en samtale  med barn og unge enn å tenke at de sikkert ikke er opptatt av dette. Ansvarlige voksne overlater  ikke barna til egne tanker og fantasier, men sikrer at de gjennom samtale med sine barn kan møte deres eventuelle frykt og besvare deres spørsmål.   Dyregrov og Raundalen sier at "***Ansvarlige voksne overlater ikke barna til egne tanker og fantasier, men sikrer at de gjennom samtale med sine barn kan møte deres eventuelle frykt og besvare deres spørsmål."***  *Og det må vi gjøre.*    Det skal gis rom for og legges til rette for at elevene kommer med spørsmål ifht. terrorangrepet i Paris.   * **Personalsituasjonen** **for Lassa skole**   Vi har flere nyansatte dette skoleåret. Vi har ansatte som er i fødselspermisjoner og i andre velferdspermisjoner  alt 5 ansatte som er i permisjon skoleåret 2015/2016.   * **Det skal utarbeides ny arbeidstidsavtale** **for lærerne.**   Det er inngått en ny avtale mellom Utdanningsforbundet sentralt og KS (SFS 2213) Avtalen skal forhandles  lokalt på hver skole og regulerer lærernes arbeidstid på skolen og arbeidstid utenfor skolen.  Tillitsvalgte og rektor er i gang med forhandlingene for Lassa skole og det forventes at avtalene er klare 01.01.2016   * **Foreldreundersøkelsen 2015**   Den skal gjennomføres kun digitalt i år og det byr på en del utfordringer da vi ikke har oppdaterte mailadresser. – heldigital – vanskelig da mange ikke oppdaterer mailadresser. Som en evaluering ser vi at skolen må legge  inn faste rutiner for på best mulig måte holde adressene oppdatert. Foreldre oppfordres også til å melde fra til  skolen hvis de bytter adresse.  Undersøkelsen sendes ut nest uke til 3. og 6.klasse foreldre.  Resultatene vil legges ut på hjemmesiden når disse er klare.   * **Elevundersøkelsen** 2015   Denne gjennomføres i år på 6. og 7. trinn. Det er første gang vi gjennomfører på 6. trinn, men dette gir oss  en mulighet til å kunne jobbe med resultater over lengre tid. Lassa har de siste årene scoret høyt på  Elevundersøkelsen.  Resultatene vil legges ut på hjemmesiden når disse er klare   * **Vi har hatt en veldig god oppstart.**   Kjekt å ta imot 1. klasse og deres foresatte. Vi er mange nye elever i år. To klasser med 30 stykker.   * **Felles** **foreldremøte høst 2015**   Vi har fått mange positive tilbakemeldinger på temaet og ikke minst på Wenche L. Johannesen sin måte å  legge frem et viktig tema på. Vi har lagt ut en artikkel med en felles holdning til hvordan vi forholder  oss til temaet på hjemmesiden.   * **Røyke og snusforbud fra 1.oktober.**   Det er innført røyke og snusforbud ved alle kommunale virksomheter fra 01.10.2015   * **Færre møter i DS**   Det vil legges opp til færre møter i Driftstyret jmfr. Anbefalinger ifht.budsjettet.  **Nytt fra Skolemiljøutvalget**   * Utvalget har fått to nye medlemmer og 2 fortsetter fra tidligere. * Samarbeid med Elevrådet. Trygghetsvakter – mange som meldte seg til dette. Dette vil   foregår mandag og fredag i storefri. (ref. Elevrådet)   * Vil ta opp resultatene fra Elevundersøkelsen og Trivselsundersøkelsen i SMU. | | | | |  |
| 17/15 | **Nytt fra SFO:**  Nadine har fremdeles permisjon i 50%. Vikar i 50% når Nadine ikke er på jobb.  Har hatt en god oppstart hvor hun har vært tilstede hver dag for personalet og foreldre.  Dette har gitt gode resultater og de er veldig fornøyde med oppstarten dette året.  Det er 59 nye barn på SFO dette året.  Har gjennomført vellykkede planleggingsdager med en kombinasjon av faglig påfyll ( Frode Jøssang)og praktiske forberedelser. Vi har også valgt å gå hele personalgruppen på  filmen «Innsiden ut», som også skolen skal vise for elevene.  Det er en nyansatt på SFO som skal følge et barn med spesielle utfordringer.  Det er gjennomført oppstartsmøter med alle nye foreldre.  Planene er klare for ulike grupper for skoleåret 2016/2017. Vi legger opp til så mange aktiviteter  vi klarer ifht bemanning og det vi mener at er riktig ifht barnas behov. Vi ønsker at SFO skal  være en arena som legger til rette for mye frilek. Dette er et stort behov hos barna selv, selv om kanskje vi voksne og foreldre noen ganger ønsker mer organiserte aktiviteter. Her støtter vi  oss til forskning som sier hvor viktig det er at barna selv får eie leken.  Her foregår mye sosial læring. | | | | |  |
| 18/15 | **Skoleruta 2016 – 2017**  I direktørens forslag til skolerute har skolelederne i bydelen anbefalt følgende endring. 26.mai er  en inneklemt arbeidsdag og erfaring har vis at mange foreldre søker fri til sine barn slike dager.  Skolen anbefaler at denne dagen gjøres til en fridag. Alle barn skal ha 190 skoledager. Vi har derfor  satt tirsdag 18.april som skoledag.  Direktøren ber skoler i bydelen om å samordne planleggingsdagene så langt det er mulig, slik at foreldre med barn på ulike skoler/barnehager slipper å ta uforholdsmessig mange feriedager.  Høst og vinterferie er samordnet med skoleruta til videregående opplæring.  Ellers er de øvrige dagene samordnet innad i bydelen så langt det har vært mulig.    **Forslag til vedtak:**  Lassa skole tar utgangspunkt i Kannik skole sin skolerute for 2016 – 2017 og ønsker følgende  planleggingsdager:  **Planleggingsdager skole**:  15.,16. og 17.august  18. nov  2.januar  2 kvelder våren 2017  **Forslag planleggingsdager SFO:**  1.og 2.aug  14.okt  18.okt  **Vedtak:**  Rektor ble bedt om å undersøke mulighetene for å flytte planleggingsdagene slik at elevene går lenger  på skolen i juni. Tas opp så neste DS møte og diskuteres i Klubb ved Lassa skole. | | | | |  |
| 19/15 | **Sykling til skolen**  Det er gjort endring i forskrift til opplæringsloven. <http://www.udir.no/Regelverk/Finn-regelverk-for-opplaring/Finn-regelverk-etter-tema/Laringsmiljo/sykling-pa-skoleveien/>  Kunnskapsdepartementet endret 20. august Forskrift til opplæringsloven § 12-1. Endringen består i at  det fra nå av er foreldrene, ikke skolen, som avgjør om elevene får sykle til og fra skolen. Det ble ikke gjort endringer med hensyn til skolens ansvar for skoleveien og kommunens ansvar for forsikring av elever på skoleveien. Ordensreglene på Lassa skole, vedtatt i Driftsstyret, sier at det er elevene fra 5. trinn og  oppover som kan sykle til/fra skolen. Ordensreglene må derfor endres. Skolen kan stille noen krav til elevene som sykler og forslaget til Driftsstyret vil være at elevene bruker hjelm, har sykkel i forskriftsmessig stand og setter fra seg sykkelen på anvist sykkeloppstillingsplass. Det er ikke tillatt å sykle i skolegården. De samme reglene gjelder for sparkesykler som for sykler.  Det er satt ned en arbeidsgruppe i Stavanger kommune som skal se på skolenes ordensreglement når  det gjelder elevenes trygghet, spesielt ifht sykling og trafikk og komme med forslag til endringer. ( Jfr. dagens regler)  **§ 12-1.*Tryggleik for elevane***  I tillegg til dei krav om førebygging av skade og ulykke som følgjer av andre lover og forskrifter, deriblant m.a. opplæringslova, dei delar av arbeidsmiljølova som er gjorde gjeldande for ulike opplæringssituasjonar og forskrift om miljørettet helsevern i barnehager og skoler m.v., gjeld dette:   |  |  | | --- | --- | | a) | Når skolen er ansvarleg for tryggleiken til elevane, må tilsynet i praksis vere forsvarleg i  forhold til risikoen for at skade eller ulykke kan skje. |  |  |  | | --- | --- | | b) | I situasjonar der skolen er ansvarleg for symjing og bading i grunnskolen, skal det alltid  vere ein tilsynsansvarleg, vaksen person til stades. Dersom den gruppa skolen har ansvaret  for, overstig 15, skal tilsynet aukast med ein vaksen tilsynsperson for kvar påbegynt gruppe  på 15. Dei som fører tilsyn, må vere flinke til å symje og dykke, og må kunne livredning.  Tilsynet må aukast ytterlegare når omsynet til tryggleik gjer det nødvendig.  For vidaregåande skole gjeld her berre det generelle kravet om tryggleik, slik det er  formulert i bokstav a. |  |  |  | | --- | --- | | c) | Av pedagogiske og trafikktryggleiksmessige omsyn, og når trafikkforholda gjer det forsvarleg,  kan det i samarbeid mellom skolen og politiet opprettast skolepatruljar.  Skolepatruljar skal ikkje regulere trafikken, og skal ikkje stå ute i vegbana, men berre  markere at nokon skal krysse vegen.  Foreldra må samtykkje før ein elev blir sett til skolepatruljeteneste. |  |  |  | | --- | --- | | d) | I ordensreglementet for skolen kan det takast inn føresegner som nærmare  regulerer trafikktryggleik og andre førebyggjande tiltak. Foreldra avgjer om barna  får sykle til skolen eller ikkje. |  |  |  | | --- | --- | | e) | Reglane for grunnskolen gjeld tilsvarande for skolefritidsordninga. |  |  |  | | --- | --- | | 0 | Endra ved forskrift 20 aug 2015 nr. 974. |   **Stavanger kommune - Oppvekst og levekår**  **Forskrift om reglement for orden og oppførsel(ordensreglement) ved skolene i Stavanger kommune**  **Vedtatt av Kommunalstyret for oppvekst 10.06.2008**  **Kapittel 1 Innledning**  **1.1 Hjemmel**  Dette ordensreglement er gitt med hjemmel i Lov 17. juli 1998 nr. 61 om grunnskolen og den videregåande opplæringa.  Reglementet gjelder for grunnskolen i Stavanger og erstatter tidligere reglement vedtatt av  Kommunaldirektøren undervisning og barnehager 1. oktober 2000, sist revidert av  Kommunalstyret for oppvekst 29.08.2005.  **1.2 Innhold og virkeområde**  Ordensreglementet omfatter alle grunnskoler, spesialskoler/-avdelinger og Johanneslæringssenter.  Reglementet gjelder også Stavanger kulturskole og skolefritidsordningene så langt det passer.  Ordensreglementet inneholder regler for oppførsel, regler for hvilke tiltak som skal brukesmot elever som bryter  reglementet (sanksjoner) og regler for framgangsmåten når slike saker skal behandles (saksbehandlingsregler).  Skolene har ansvar for elevene i undervisning, arrangementer, ekskursjoner med mer der elevene er under skolens ledelse. Dette innebærer at ordensreglementet gjelder i alle typer undervisningslokaler, fellesrom og utearealer, på skoleveien og  når elevene har undervisningandre steder enn på skolens område, for eksempel i prosjekter, leirskole, studieturer.  1.3 Skolenes eget ordensreglement, bl.a. om elevenes psykososiale skolemiljø.  I tillegg til et felles ordensreglement for Stavangerskolen skal den enkelte skole utarbeide sitteget reglement  for trivsel, orden og oppførsel. Dette reglementet skal ta utgangspunkt i lokale forhold og skal særlig sikre  at skolen har rutiner og prosedyrer for å ivareta elevenespsykososiale skolemiljø.  Driftsstyret vedtar det lokale reglementet. Alle skolens rådsorganer skal være delaktige iutarbeidelsen av  reglementet.Ved eventuell motstrid vil bestemmelsene i opplæringsloven og i det felles kommunale  ordensreglementet ha forrang framfor det lokale reglementet.  **Kapittel 2 Formål, elevers rettigheter og plikter**  **2.1 Formål**  Stavangerskolen skal preges av et konstruktivt samarbeid mellom elever, foreldre og ansatte, der elevene  lærer å se seg selv som medansvarlige for et godt fellesskap og der sentrale verdier som respekt og toleranse blir vektlagt.Ordensreglementet for skolene i Stavanger skal være et virkemiddel for å nå en slikmålsetting.  Reglementet tar utgangspunkt i at skolen er til for elevene og at elevene ønsker å bruke sine positive ressurser  til å bidra til et godt skolesamfunn for alle.  **2.2 Rettigheter**  Som elev har du både rettigheter og plikter. Du har krav på   at alle behandler deg på en ordentlig måte   at andre viser deg respekt og lar dine eiendeler være i fred   at du skal være fri for fysisk, psykisk og verbal plaging/mobbing   at du får et godt lærings- og skolemiljø  **2.3 Plikter**  Du har plikt til å   arbeide for å få et godt lærings- og skolemiljø   behandle andre på en ordentlig måte   vise andre respekt og la deres og skolens eiendeler være i fred   ikke plage eller mobbe noen, verken fysisk, psykisk eller verbalt  **Kapittel 3 Regler og sanksjoner**  **3.1 Regler for orden og oppførsel**  Skolen er lærings- og arbeidsplass for mange mennesker, både barn, unge og voksne.  Sammen har vi et ansvar for hvordan ting fungerer på skolen. Det er viktig å skape et godt arbeidsmiljø for  både elever og ansatte på den enkelte skole.  Alle elever skal følge vanlige regler i samfunnet, herunder alminnelig god folkeskikk. Det betyr at elevene skal   vise hensyn og respekt for andre   vise respekt for undervisningen og gjøre sitt for å holde arbeidsro i timene   møte presis til timer og avtaler   gjøre skolearbeidet til avtalt tid   holde god orden   gjøre sitt for å holde skolens område rent og ryddig   ta godt vare på alt som tilhører skolen, både ute og inne, og stelle pent med skolebøker  og annet undervisningsmateriell   ta godt vare på personlige eiendeler og så langt mulig unngå å ta med verdisaker på  skolen  Dette er ikke tillatt:   banning, slåssing og forstyrrelse av andres lek   rasistiske utsagn og handlinger   mobbing   seksuell trakassering   sjikane på grunn av religion eller livssyn  **3.2 Sanksjoner**  Alle sanksjoner skal være slik at elevene skal forstå hvilke regler som er brutt og hvorfor skolen må reagere  på dette. Sanksjonene skal stå i rimelig forhold til bruddet på ordensreglene. Dette gjelder både for tiltak i  det felles ordensreglementet for Stavangerskolen og for de lokale ordensreglementene. Eleven skal hvis mulig,  gis anledning til å gjøre opp for seg.  Brudd på regler som følger av lov eller reglement kan sanksjoneres etter reglene i dette kapittel, hvis ikke  annet er særskilt nevnt. Som hovedregel skal det bare ilegges sanksjoner som følger av lov eller reglement.  Hvis særskilte grunner tilsier det, kan også andre sanksjoner av mindre inngripende art ilegges.  Ved brudd på regler som følger av de lokale ordensreglementene som driftsstyrene kan fastsette, gjelder  det samme. Elever plikter å overholde ilagte sanksjoner. Ved manglende overholdelse kan det ilegges nye  sanksjoner.  Fysisk refsing og annen krenkende behandling må ikke benyttes. Med fysisk refsing siktes det ikke til  fysisk arbeid i forbindelse med reparasjoner, rydding eller vask etter seg selv eller andre.  Kollektiv avstraffelse kan ikke benyttes for handlinger utøvd av enkelte medlemmer av gruppen.  **3.2.1 Tiltak mot brudd på ordensreglene**  Brudd på ordensreglene kan medføre følgende tiltak alt etter sakens alvor:   Muntlig irettesettelse   Muntlig melding til foreldre/foresatte   Skriftlig irettesettelse/advarsel   Skriftlig melding til foreldre/foresatte   Inndraging av gjenstander som blir brukt på en farlig eller provoserende måte.  Inndratte gjenstander kan tilbakeleveres foreldre/foresatte.   Overføring til en annen gruppe eller klasse. Foreldre/foresatte informeres   Utelukking av enkeltelever fra spesielle arrangement og aktiviteter. Foreldre/foresatte informeres hvis  mulig i god tid og kan eventuelt gis anledning til selv å delta og påta seg ansvaret for elevens deltakelse.   Pålegg om oppgaver for å rette opp skade de har påført skolens eiendom eller eiendeler (rydde søppel,  vaske gulv, fjerne tagging o.l.)   Tilstedeværelse på skolen før eller etter skoletid i forbindelse med samtaler med lærer/rektor og/eller  utføring av pålagte oppgaver  **3.2.2 Bortvising**  Ved bruk av vold og/eller trusler, særlig provoserende adferd eller andre grove brudd på ordensreglementet,  kan elever på 8.-10. klassetrinn vises bort fra undervisningen i inntil tre dager. Elever på 1.-7. klassetrinn kan  vises bort fra undervisningen for enkelttimer og resten av dagen.  Rektor selv vedtar bortvisning etter å ha rådført seg med lærerne til eleven. Før det blir gjort vedtak, skal  eleven ha fått mulighet for å forklare seg muntlig og en skal ha vurdert å bruke andre hjelpe- og refsingstiltak, f. eks som bruk av elevmegling og/eller konfliktrådet. Foreldre/foresatte til elevene skal varsles før bortvising  iverksettes for resten av dagen på 1.-7. klassetrinn, og før bortvising for hele dager på 8.-10. klassetrinn.  **3.3 Konkret om overtredelser og sanksjoner**  **3.3.1 Ugyldig fravær**  Dersom eleven kommer for sent eller er ulovlig borte fra skolen, vil hjemmet kontaktes for å få klarlagt  årsaken til for sent-kommingen/fraværet. De tiltakene som iverksettes, må ses i sammenheng med årsaken  og eventuelt hyppigheten av for sent-kommingen/fraværet.  Foresatte skal involveres når fraværet, inkludert for sent-komming, går ut over elevens læring og virker  forstyrrende for klassens totale læringssituasjon. Foreldre må også informeres om det ansvaret de har for  elevens fremmøte til undervisning etter opplæringslovens § 2-1.  Når det gjelder permisjon og annet lovlig fravær, vises til permisjonsreglementet for elever i  Stavanger kommune.  **3.3.2 Mobbing og voldelig atferd**  Vold eller trusler om vold skal ikke aksepteres i Stavangerskolen. Mobbing er fysisk og/eller psykiske  angrep som over tid er rettet mot en eller flere elever og/eller ansatte. Dette regnes også som vold.  Den enkelte skole skal ha en handlingsplan mot vold vedtatt av driftsstyret. Handlingsplanen skal særskilt  omhandle tiltak rettet mot mobbing. Elever som truer med vold eller utøver vold kan vises bort fra undervisningen/skolen. Voldsutøverens foresatte og offerets foresatte vil bli kontaktet. Grove voldsepisoder  vil kunne bli politianmeldt.  **3.3.3 Medbringelse av farlige gjenstander**  På skolens område er det ikke tillatt å medbringe gjenstander som kan benyttes til å utøve skade på andre, når  det ikke fremstår som sannsynlig at gjenstanden bare skal benyttes til andre, lovlige formål.  Farlige gjenstander kan beslaglegges av skolen. Ulovlige gjenstander overleveres politiet.  Andre beslaglagte gjenstander overleveres til elevens foresatte etter skoletid.  **3.3.4 Rusmidler**  Det er forbudt å være ruset, bruke, oppbevare, omsette eller være i besittelse av tobakk, snus, alkohol, narkotika  eller andre rusmidler på skolens område.  Skolen kan beslaglegge rusmidler som medbringes på skolens område. Tobakk og alkohol skal overlates til  elevenes foresatte. Ulovlige rusmidler skal overlates til politiet.  **3.3.5 Hærverk på skolens bygninger og eiendeler tilhørende skolen, elever eller ansatte**  Forsettlig eller uaktsom skade eller hærverk på skolens eiendom og utstyr kan medføre et erstatningskrav  overfor foresatte. Det samme gjelder ved tap eller ødeleggelse av bøker og annet utstyr,  jf. skadererstatningsloven § 1-1 og 1-2.Elever som utøver hærverk, kan pålegges å rydde opp  etter seg/utbedre skader som er forvoldt når opprydningen består i arbeid eleven har forutsetning for å klare, og  arbeidet står i rimelig forhold til overtredelsen.  **3.3.6 Mobiltelefon og internett**  Driftsstyrene ved den enkelte skole vedtar regler for bruk av mobiltelefon i skoletiden.  Driftsstyrene vedtar også sanksjoner for brudd på reglene.  Skolenes internett-tilgang skal som hovedregel bare brukes i undervisningsøyemed. Dette gjelder også  bruken av e-post. Denne regelen er ikke til hinder for at skolens internettilgang kan være tilgjengelig for elever  utenom den organiserte undervisningen.  Driftsstyret ved den enkelte skole skal vedta nettvettregler basert på regler utarbeidet av Redd  Barna. Reglene skal også inneholde en brukeravtale mellom skolen og elevene for bruk av skolens datautstyr  utenom den organiserte undervisningen.  Dersom elevene bryter reglementet, kan dette føre til tiltak etter § 3.2.1 eller 3.2.2. Ulovlige forhold kan bli politianmeldt.  **3.3.7 Reaksjonsmåter ved fusk**  Fusk eller forsøk på fusk får konsekvenser for vurdering/karakter i orden. Har eleven fusket ien prøvesituasjon,  vil prøven bli annullert. Elever på ungdomstrinnet skal varsles om muligheten for ikke å få terminkarakter.  Eksamen i et fag kan annulleres dersom eleven har fusket eller prøvd å fuske på eksamen.  Spørsmålet om annullering av eksamen i faget skal avgjøres av rektor. Vedtak om annullering av eksamen  kan innklages til Fylkesmannen. Eleven har likevel rett til å fullføre eksamen på eksamensdagen.  **3.3.8 Undersøkelse**  Ved skjellig grunn til mistanke om overtredelse av punkt 3.3.3 og/eller punkt 3.3.4, kan skolens ledelse foreta undersøkelse i garderobeskap og bokskap som disponeres av elevene.  Ved skjellig grunn til mistanke om overtredelse av punkt 3.3.3 og/eller punkt 3.3.4, kan  skolens ledelse be elevens foresatte om tillatelse til å foreta utvendig kontroll av elevens eiendeler som  lommer i klær, sekker eller bagger. Om mulig skal elevens foresatte gis anledning til å være tilstede ved en  eventuell kontroll.  **3.3.9 Straffbare forhold**  Dersom det foreligger mistanke om straffbare forhold, kan rektor be om politiets bistand.  Elevens foreldre/foresatte skal så vidt mulig varsles muntlig samtidig som politiet anmodes om bistand.  Foreldre/foresatte skal uansett varsles skriftlig om at det er søkt politiets bistand.  **3.4 Enkeltvedtak**  En beslutning om å vise bort en elev for én hel dag eller flere dager vil være å forstå som et enkeltvedtak etter forvaltningsloven (jfr. kapittel 5). Øvrige sanksjoner og refsingstiltak vil normalt ikke være enkeltvedtak.  Dersom avgjørelsen anses å ha stor betydning for den enkelte elev (eks. vedtak om utelukking fra enkelte arrangementer),  bør rektor likevel vurdere å følge saksbehandlingsreglene for enkeltvedtak.  **3.5 Flytting av elev til annen skole**  Når hensynet til de andre elevene tilsier det, kan en elev i særlige tilfeller flyttes til en annen skole enn  nærmiljøskolen uten foreldrenes samtykke. Før det blir gjort vedtak om å flytte en elev, skal en ha prøvd andre  tiltak. (Jfr. opplæringsloven §8-1, 3. ledd).  Direktøren tar avgjørelse i slike saker.  **3.6 Politianmeldelse**  Ulovlige forhold på skolens område vil kunne bli politianmeldt. Det vil normalt være den som anses som  fornærmet, som må levere en eventuell politianmeldelse. Skolen vil kunne være behjelpelig i utforming av anmeldelsen.  **Kapittel 4 Om fastsetting av karakterer i orden og oppførsel (FOL § 3-9)**  4.1 Ved fastsettingen av karakter i orden skal det bl.a. tas hensyn til hvorledes eleven følger ordensreglene  som er fastsatt for hver skole.  **4.2 Ugyldig fravær kan føre til nedsatt karakter i orden.**  4.3 Ved fastsettingen av karakter i oppførsel skal det tas hensyn til hvorledes eleven oppfører seg på  skoleområdet og ellers når skolen har ansvar for tilsynet med elevene. En skal særlig legge vekt på hvorledes  eleven opptrer overfor andre elever, lærere og andre tilsatte. En kan også ta hensyn til hvorledes elevene ter  seg mot hverandre på skolevegen.  4.4 Ved fastsettingen av karakter i orden og oppførsel skal det til vanlig ikke legges avgjørende vekt på enkelthendelser.  **Kapittel 5 Saksbehandling**  Behandlingen av brudd på ordensreglementet følger saksbehandlingsreglene i forvaltningslovens (fvl)  herunder kap III - kap. VI ved enkeltvedtak. Ved avgjørelse skal følgende saksbehandlingsregler uansett gjelde:  5.1 Skolen plikter å påse at saken er så godt opplyst som mulig, og avgjørelsen skal treffes på et grunnlag som er forsvarlig etter sakens art og karakter.  5.2 Før alle typer alvorlige refsingstiltak iverksettes, har elevene krav på å forklare seg overfor den/de som  skal fatte  vedtaket. Eleven har i møte med skolen rett til å ha med seg en person. Vedtaket skal begrunnes.  5.3 Begrunnelsen skal gis samtidig med underretning om avgjørelsen til eleven, med mindre særskilte forhold  vanskeliggjør dette. Begrunnelsen kan gis muntlig, men ved enkeltvedtak og ev. andre avgjørelser av særlig  betydning, skal begrunnelsen gis skriftlig.  5.4 Elevens foreldre skal få informasjon om sakens innhold og avgjørelsen som skolen har fattet. Ved alvorlige  overtredelser bør informasjon så vidt mulig gis før evt. Tiltak iverksettes. Ved mindre alvorlige overtredelser  skal informasjon senest gis ved neste foreldresamtale. Jf. ellers de enkelte punkt.  **Kapittel 6 Ikrafttredelse og kunngjøring**  6.1 Denne forskriften trer i kraft fra 01.08.2008.  6.2 Reglementet for orden og oppførsel, både det kommunale og det lokale, gjøres kjent for elever,  foresatte/foreldre og ansatte hvert år ved skoleårets begynnelse. Dette ansvaret påhviler hver enkelt skole.  Reglementet skal til enhver tid være tilgjengelig på skolens/kommunens nettside.  **Vedtak:**  Ordensreglementet ved Lassa skole endres i tråd med nye forskrifter. Det understrekes imidlertid at  Driftstyret ved Lassa skole oppfordrer foreldre til å følge Trygg Trafikk sine anbefalinger. | | | | |  |
| 20/15 | **Bruk av skriftlig tilbakemelding i forbindelse med utviklingssamtalene.**  Et vedtak gjort i kommunalstyret for oppvekst 22. april 2015, sier at i forbindelse med utviklingssamtalene  skal det være en skriftlig tilbakemelding til elev/foresatte for alle elever i Stavanger. Målet er å styrke  samarbeid hjem - skole og for å avklare hvem som skal følge opp hva i forhold til utviklingsområder.  For å imøtekomme vedtaket har Lassa skole tatt utgangspunkt i Udir sitt forslag til skjema og  bearbeidet dette. Det ble første gang brukt i utviklingssamtalene høsten 2015.  Det betyr at både foresatte og skole skal undertegne en samarbeidsavtale for den enkelte elev.  Skjemaet som brukes er felles for hele skolen, men vi har gjort noen små justeringer på de som brukes på  1.-4.trinn og de som brukes på 5.-7.trinn. Eksempler lå ved innkalling til møtet.  **Vedtak: Saken tatt til orientering. Ingen kommentarer.** | | | | |  |
| 21/15 | **Budsjettrapport for Lassa skole oktober 2015**  Den økonomiske situasjonen er vanskelig og den er pr. dd. noe uavklart mht. om vi får muligheten til å  overføre eventuelt mindre forbruk eller ikke.  Reduksjon på ca 2 stillinger 2015. Vi ligger på et forbruk på 101,8% på lønn på skolen og noe under på SFO.  Statlige overføringer i sept.-oktober som vi ikke hadde fått vite om, gjør at vi i dag allikevel ser ut  til å gå med et mindreforbruk. Vi har ansatt personell frem til jul, da vi ikke vet om vi vil få muligheten  til å overføre eventuelt mindreforbruk til 2016. Får vi muligheten til det vil det hjelpe oss mye til neste år,  da vi vet at det kommer ytterligere nedskjæringer. Det er varslet kutt på ca 2 mill- fordelt på alle skolen.  Det vil tilsvare i underkant av en stilling for oss, men med overført mindreforbruk vil vi kunne dekke  opp dette og opprettholde bemanning.  Vi har gjort mange investeringer (bøker og forbruksmateriell) i 2015.  Lassa skole har store klasser med et snitt på 25,6 elever pr. klasse – med i snitt 1,2 årsverk pr. klasse. Dette gjenspeiles ikke i budsjettet og er ikke god bemanning hvis vi sammenlikner oss med andre skoler. | | | | |  |
| 22/15 | **Presentasjon av resultater fra Nasjonale prøver på 5. trinn v/ avdelingsleder Ingvar Lunde.**  [**Resultater Nasjonale prøver**](http://www.linksidene.no/lassa/Underside/2827)    Lassa skole scorer godt på de nasjonale prøvene. Vi er imidlertid ikke helt fornøyde med  resultatene i lesing, noe som samsvarer med personalet sin egenvurdering når det gjelder utviklingsbehov. Scorene er gode, men vi ønsker å bli enda bedre på lesing.  Lesing blir et satsningsområde for Lassa skole til neste år.  Resultater ligger vedlagt.  Følges opp etter standard prosedyrer for Lassa skole.  **Prosedyre for oppfølging av nasjonale prøver og lese/regne kartlegging på Lassa skole:**   1. Alle trinn har oppfølgingsmøte med sin inspektør/ rektor innen en uke etter at resultatene foreligger. 2. Inspektør/ rektor er ansvarlig for å kalle inn til samtalen.   Samtalen skal inneholde følgende spørsmålstillinger:   * ELEVNIVÅ: * Speiler resultatet det faglige nivået slik en oppfatter det? * Hva er det eventuelt som avviker? * Varierer resultatene mellom elevgrupper på samme skole? * Er det noen som gjør det bedre/dårligere enn forventet? Hvorfor? Hvordan følge opp elevene? * Hva vil gjøres for å løfte elever som ligger på laveste mestringsnivå? * SYSTEMNIVÅ: * Benytter vi lærerkompetansen riktig? Faglærer vs.klasselærer? * Er organiseringen vi har valgt optimal i forhold til læring? * Hvilke pedagogiske og organisatoriske råd vil trinnet gi kollegiet?  1. Teamene, sammen med sin inspektør/ rektor blir enige om hvilke tiltak/organisering/disponering av   ressursene / ulike verk/materiell en ønsker å prøve ut.   1. Tiltakene formuleres skriftlig, det lages en fremdriftsplan med tidsfrister og ansvarsfordeling og det   avtales en dato for evaluering. Rektor/ inspektør holdes informert.   1. Foreldre informeres om resultatene ved en forberedt samtale hvor også eventuelle tiltak legges frem. 2. Resten av personalet informeres eller gjøres klar over at resultatene er lagt ut. 3. Resultater fra alle obligatoriske kartlegginger og brukerundersøkelser skal legges fram for   skolens driftsstyre sammen med eventuelle forslag til forbedringer/oppfølgende tiltak.   1. Tiltak følges opp i medarbeidersamtale med din nærmeste leder.   **Informasjonen tatt til etterretning.** | | | | |  |
| 23/15 | **Skolefotografering**  Det har vært reist spørsmål om fotografering i skolen blant de folkevalgte. Dette gjelder hvis det er  betalingsordninger som strider mot gratisprinsippet eller hvor foreldrene opplever en bestillings eller betalingstvang.  Vi har ikke en slik ordning på Lassa skole og drøftet saken i Driftstyret med tanke på en godkjenning  til fortsatt fotografering og skolekatalog.  **Vedtak:** Lassa skole fortsetter med skolefotografering mot at det er frivilling for foreldrene å kjøpe  bildene. | | | | |  |
| 24/15 | **Orientering om organiseringen av leksehjelp skoleåret 2015 – 2016**  Det tråtte i kraft en Lovendring fra skoleåret 201-2016 som sa at tilbudet om leksehjelp nå kunne gis frå 1.-10. trinn.  Tilbudet skal fremdeles være på 8 timer.  § 1A-1 Leksehjelp i grunnskolen  «Kommunen skal tilby leksehjelp med til saman åtte timar kvar veke til elevar *i grunnskolen*.  Dei åtte timane *fordelast fritt på årstrinna* slik kommunen avgjer.»  Endringar i Stavanger:  5,6 timer på barneskoler og 2,4 timer på ungdomsskoler.  Innbakt i elevresurs. Budsjettendring frå skolestart i år.  **Orientering om hvordan Lassa skole gjennomfører leksehjelp for skoleåret 2015 - 2016**  Mandag 3. og 4.klasse 6.time  Mandag 5. og 6.klasse 7.time  Tirsdag 5. og 6.klasse 6.time  **Informasjonen tatt til etterretning. Ingen kommentarer.** | | | | |  |
| 15/15 | Eventuelt  Ingen saker | | | | |  |

Referent: Kristin Haugen Olsen